****

SZERB KÖZTÁRSASÁG

VAJDASÁG AUTONÓM TARTOMÁNY

ZENTA KÖZSÉG

A KÖZSÉG POLGÁRMESTERE

Szám: 000571977 2025 08858 002 000 000 001

Kelt: 2025. május 5-én

Z E N T A

Fő tér 1

A helyi önkormányzatról szóló törvény (az SZK Hivatalos Közlönye, 129/2007., 83/2014 – más törv., 101/2016 – más törv., 47/2018. és 111/2021 – más törv.) 44. szakasza 1. bekezdésének 5) pontja, a tömegtájékoztatásról és médiumokról szóló törvény (az SZK Hivatalos Közlönye, 92/23. sz.) 25. szakaszának 3. bekezdése, a tömegtájékoztatás területén fennálló közérdek megvalósítására irányuló projektumok társfinanszírozásáról szóló szabályzat (az SZK Hivatalos Közlönye, 6/2024. és 106/2024. sz.) 19. szakaszának 1. bekezdése és Zenta község alapszabálya (Zenta Község Hivatalos Lapja, 4/2019. sz.) 61. szakasza 1. bekezdésének 9) pontja alapján a 2025. évi tömegtájékoztatás területén megvalósuló médiatartalmak gyártását célzó projektumok társfinanszírozására kiírt pályázatért felelősbizottság tagjaira irányuló javaslatokkal kapcsolatos döntéshozatal során Zenta község polgármestere 2025. 2025. május 5-én meghozta az alábbi

**HATÁROZATOT**

**a 2025. évi tömegtájékoztatás területén megvalósuló médiatartalmak gyártását célzó projektumok társfinanszírozására kiírt pályázatért felelős bizottság tagjainak kinevezéséről**

1. **Kinevezik** a 2025. évi tömegtájékoztatás területén megvalósuló médiatartalmak gyártását célzó projektumok társfinanszírozására kiírt pályázatért felelős **bizottságot** (a további szövegben: Bizottság).

2. A Bizottság tagjai az alábbiak:

- **Iršević Sandra**, kinevezve a Szerbiai Újságírók Egyesületének javaslata alapján,

- **Sančanin Branislav**, önállóan jelentkezett és

- **Grulović Branimir**, önállóan jelentkezett.

3. A Bizottság tagjai **kötelesek**:

1) áttekinteni és értékelni a projektumokat az egységes információs rendszeren keresztül **2025. junius 5-ig**, az értékelési szempontokkal és a projektumok pontozási listájával összhangban;

2) létrehozni a projektumok kapott pontszámok szerinti értékelési listáját;

3) a támogatott projektumok támogatási összegére javaslatot tenni, a tervezett tevékenységekből és a projektum költségvetésének értékeléséből kiindulva, a rangsor alapján;

4) a támogatási összeg elosztására vonatkozó javaslatot – minden bizottsági tag által aláírva és indokolással ellátva – továbbítani Zenta község polgármesterének, aki a pályázatot kiírta;

5) szükség esetén a projektumokat újból megvizsgálni és dönteni róluk, abban az esetben, ha Zenta község polgármestere megállapítja, hogy a Bizottság javaslata nincs összhangban a vonatkozó előírásokkal vagy a nyilvános felhívásban közzétett értékelési szempontokkal.

A Bizottság tagja a projekteket függetlenül és önállóan, saját személyében értékeli, a nyilvános felhívásban meghatározott kritériumokkal és a közérdekű tájékoztatás területén megvalósuló projektumok társfinanszírozását szabályozó előírásokkal összhangban.

A Bizottság a munkája megkezdése előtt elfogadja az ügyrendjét.

4. A Bizottság tagjai esetében **nem állhat fenn érdek-összeütközés**, illetve a tagok nem tölthetnek be közfunkciót a korrupció elleni küzdelemről szóló szabályokkal összhangban.

Amennyiben utólagosan bebizonyosodik, hogy a Bizottság tagja esetében érdek-összeütközés, illetve más olyan indok áll fenn, amely megakadályozza, hogy a Bizottságban végezzen tevékenységet, felmentik tisztségéből, és a helyére új tagot neveznek ki a Bizottságba.

5. A Bizottság tagjai jogosultak térítmény kifizetésére a Bizottság munkájában való részvételért fejenként **20.000,00 dinár nettó összegben** (függetlenül attól, hogy a Bizottság hány alkalommal tart ülést, illetve ülésezik).

6. Azok a bizottsági tagok, akik lakóhelye, illetve tartózkodási helye Zenta község területén kívül található, jogosultak **útiköltség-térítésre** (üzemanyagköltség 10 liter/100 megtett kilométer alapján, illetve a menettérti autóbusz- vagy vonatjegy ára) a Bizottság munkájában való részvétel idejére, a dokumentációhoz csatolt számlák mellékelésével.

7. A Bizottság munkájához szükséges **adminisztratív-műszaki támogatást** Zenta község Községi Közigazgatási Hivatalának alkalmazottai nyújtanak.

**Indokolás**

A 2025. évi tömegtájékoztatás területén megvalósuló médiatartalmak gyártását célzó projektumok társfinanszírozására irányuló pályázat (a további szövegben: Pályázat) 2025. február 27. és 2025. március 25. időszakban 23:59 óra között került meghirdetésre. A Pályázatot 2025. február 27-én tették közzé a tömegtájékoztatás területén megvalósuló projektumok társfinanszírozásának végrehajtását illetve nyomon követését szolgáló egységes információs rendszerben (a további szövegben: egységes információs rendszer), valamint Zenta község honlapján. A Pályázatot meghirdető nyilvános felhívás keretében felkérést kaptak a médiaszektorban működő egyesületek, valamint a médiaelmélet, -elemzés és -gyakorlat szakértői, hogy a tömegtájékoztatásról és médiumokról szóló törvénnyel összhangban, az egységes információs rendszeren keresztül 2025. március 25-én 23:59 óráig tegyenek javaslatot a szakmai bizottság tagjaira.

A helyi önkormányzatról szóló törvény (az SZK Hivatalos Közlönye, 129/2007., 83/2014 – más törv., 101/2016 – más törv., 47/2018. és 111/2021 – más törv.) 44. szakasza 1. bekezdése 5) pontjának rendelkezése előírja a következőt: „A község polgármestere egyedi aktusokat hoz, melyek meghozatalára törvényben, statútumban vagy más képviselő-testületi aktusban felhatalmazták.”

Zenta község alapszabálya (Zenta Község Hivatalos Lapja, 4/2019. sz.) 61. szakasza 1. bekezdése 9) pontjának rendelkezése előírja a következőt: „A község polgármestere egyedi ügyiratokat hoz a törvény, az alapszabály vagy a képviselő-testülete által hozott rendelet meghatalmazásával.”

A tömegtájékoztatásról és médiumokról szóló törvény (az SZK Hivatalos Közlönye, 92/2023. sz.) 25. szakasza 1. bekezdésének rendelkezése előírja a következőt: „A pályázatra benyújtott projektumokat három- vagy öttagú szakbizottság értékeli (a további szövegben: bizottság).”

A tömegtájékoztatásról és médiumokról szóló törvény 25. szakasza 3-6. bekezdésének rendelkezései előírják a következőt:

„Jelen szakasz 1. bekezdésében meghatározott bizottsági tagokat a pályázatot kiíró szerv vezetője nevezi ki mégpedig a médiaelmélet, -elemzés és -gyakorlat szakértői soraiból, akik önállóan nyújtják be jelentkezésüket, illetve akiket az újságírói és média egyesületek javasolnak, továbbá akik esetében nem áll fenn érdek-összeütközés, illetve akik nem töltenek be közfunkciót a közfunkció tisztség betöltése során fennálló érdek-összeütközésre vonatkozó előírások értelmében.

Az 1. bekezdés szerinti bizottság tagjainak zömét újságíró vagy média egyesület indítványára nevezik ki, ha van ilyen indítvány, és ha a javasolt személyek eleget tesznek a törvényben előírt feltételeknek.

A bizottság tagjává olyan személy nevezhető ki, aki szakmai körökben elismert, felsőfokú végzettséggel rendelkezik a médiával összefüggő szakterületeken, vagy tudományos, illetve szakmai publikációkat jelentetett meg, illetve médiatapasztalattal rendelkezik.

Jelen szakasz 1. bekezdésében meghatározott bizottság munkájában nem vehetnek részt a Szerb Köztársaság, az autonóm tartomány, illetve a helyi önkormányzati egységek szerveiben kinevezett, megválasztott vagy megbízott személyek, valamint olyan közvállalatok, gazdasági társaságok, intézmények és egyéb szervezetek foglalkoztatottjai, amelyek alapítója vagy tagja a Szerb Köztársaság, az autonóm tartomány vagy a helyi önkormányzat, továbbá azok a személyek sem, akik ezen személyekkel érdek-összeütközési viszonyban állnak a közfunkció tisztségek ellátása során irányadó jogszabályok értelmében.

A bizottság tagjai nem lehetnek a pályázatot kiíró közhatalmi szervnél foglalkoztatott, vagy más módon alkalmazott személyek.

A bizottság munkájához szükséges szakmai és adminisztratív-műszaki támogatást a pályázatot kiíró közhatalmi szervnél foglalkoztatott, illetve más módon alkalmazott személyek biztosítják.

A bizottság tagjait minden egyes pályázatra külön nevezik ki, és a kinevezésről szóló határozat, a szakmai önéletrajzok értékelésére szolgáló pontozási lista, valamint a bizottsági tagságra jelentkezett valamennyi jelölt önéletrajza, beleértve a kinevezett tagok önéletrajzait is, haladéktalanul közzétételre kerül a pályázatot kiíró szerv hivatalos honlapján, valamint a közérdekű tájékoztatási projektumok társfinanszírozásának végrehajtását és nyomon követését szolgáló egységes információs rendszer webportálján.

A bizottsági tagságra jelentkezők önéletrajzában feltüntetett személyes adatok közzététele az ezek védelmét szabályozó jogszabályokkal összhangban történik.

A bizottság indokolt javaslatot és a beérkezett projektumok pontozási listáit állítja össze, és ezeket a munkájáról és döntéseiről szóló jegyzőkönyvvel együtt továbbítja a pályázatot kiíró közhatalmi szerv vezetőjének. Az indokolt javaslatot, a beérkezett projektumok pontozási listáit, valamint a munkáról és döntéshozatalról szóló jegyzőkönyvet haladéktalanul közzéteszik a pályázatot kiíró szerv hivatalos honlapján, valamint a közérdekű tájékoztatási projektumok társfinanszírozásának végrehajtását és nyomon követését szolgáló egységes információs rendszer webportálján.

A határozatra vonatkozó indokolt javaslatot a bizottság minden tagja aláírja.

A bizottság tagját térítmény illeti meg a munkájáért.

A bizottsági tag munkadíjának összegét a miniszter, az autonóm tartomány illetékes szerve, illetve a helyi önkormányzat illetékes szerve határozza meg a költségvetésben rendelkezésre álló forrásokkal összhangban.

A tömegtájékoztatásban illetékes miniszter előírja az életrajzok benyújtására szolgáló űrlap kinézetét és tartalmát, és a benyújtott életrajzok alapján pontosabban meghatározza a pontozás kritériumait.

A tömegtájékoztatásban illetékes miniszter előírja a projektumok benyújtására szolgáló űrlap kinézetét és tartalmát, és pontosabban meghatározza a beérkező projektumok értékelési kritériumait, továbbá a bizottság munka- és döntéshozatali módját.”

A tömegtájékoztatás területén fennálló közérdek megvalósítására irányuló projektumok társfinanszírozásáról szóló szabályzat (az SZK Hivatalos Közlönye, 6/2024. sz.) 19-22. bekezdésének rendelkezései előírják a következőt:

„19. szakasz

A bizottság tagjait a pályázatot kiíró szerv vezetője nevezi ki mégpedig a médiaelmélet, -elemzés és -gyakorlat szakértői soraiból, akik önállóan nyújtják be jelentkezésüket, illetve akiket újságírói és média egyesületek javasolnak, továbbá akik esetében nem áll fenn érdek-összeütközés, illetve akik nem töltenek be közfunkciót a közfunkció tisztség betöltése során fennálló érdek-összeütközésre vonatkozó előírások értelmében.

Jelen szakasz 1. bekezdésében meghatározott bizottsági tag nem lehet foglalkoztatott, vagy más módon alkalmazott személy olyan jogi személynél vagy vállalkozónál, amely részt vesz a pályázaton, továbbá nem lehet tagja olyan újságírói vagy média egyesületnek, amely részt vesz a pályázaton.

20. szakasz

Az újságírói és média egyesületeket az adott pályázati évet megelőző év végéig kötelesek összeállítani saját jelöltjeik adatbázisát, amelyet a bizottsági tagságra jelöltek nyilvántartásában vezetnek az egységes információs rendszeren belül. E nyilvántartásból tesznek javaslatot bizottsági tagra minden egyes, a következő évben meghirdetett pályázat esetében.

A médiaelmélet, -elemzés és -gyakorlat szakértői, akik eleget tesznek a jelen szabályzat 19. szakaszának 1. bekezdésében meghatározott feltételeknek, önállóan nyújtják be jelentkezésüket a bizottsági tagságra jelöltek nyilvántartásába az egységes információs rendszeren belül, legkésőbb a pályázati évet megelőző év végéig.

A bizottsági tagra jelöltek életrajzát a bizottsági tagok értékelésére szolgáló pontozási lista alapján értékelik, amely a bizottsági tagságra jelentkezéshez szükséges jelentkezési űrlap (3. számú űrlap) alkotó részét képezi.

Ugyanaz a személy kizárólag egy alapon kerülhet be a jelöltek nyilvántartásába: vagy egy újságírói vagy média egyesület jelöltjeként, vagy önálló jelentkezőként.

A bizottsági tagjelöltek nyilvántartása, amelyet az egységes információs rendszeren belül vezetnek, évente egyszer kerül frissítésre, az adott év szeptember 1. és december 31. között, a következő évben kiírásra kerülő pályázatokban való részvétel céljából.

Egy újságírói vagy média egyesület egy adott szerv által kiírt egyedi pályázathoz csak egyetlen jelöltet javasolhat a jelöltek nyilvántartásából.

Amennyiben egy szerv egyszerre több külön pályázatot ír ki, ugyanaz a személy – akár újságírói vagy média egyesület jelöltjeként, akár önálló jelentkezőként – csak az egyik pályázathoz jelentkezhet bizottsági tagnak.

21. szakasz

Jelen szabályzat 18. szakaszának 1. bekezdésében meghatározott bizottság tagjainak többségét újságírói és média egyesületek javaslatára nevezik ki, amennyiben létezik ilyen javaslat, és amennyiben a javasolt személyek eleget tesznek a törvény által előírtfeltételeknek.

A bizottsági tagokra vonatkozó javaslatok beérkezését követően a pályázatot kiíró szerv szakmai szolgálata két rangsort állít össze a pontozási listák alapján elért pontszámok szerint. Az egyik rangsor az újságírói és média egyesületek által javasolt jelölteket, a másik az önállóan jelentkezőket tartalmazza. E rangsor alapján nevezi ki a pályázatot kiíró szerv vezetője a bizottságot, a jelen szakasz 1. bekezdésével összhangban.

Amennyiben a jelöltek azonos számú pontot érnek el, a pályázatot kiíró szerv szakmai szolgálata sorsolással választja ki azt a jelöltet, aki bizottsági tagnak kinevezésre kerül, és erről jegyzőkönyvet készít.

Abban az esetben, ha az újságírói és média egyesületek nem jelölnek elegendő számú jelöltet, vagy ha a javasolt jelöltek nem felelnek meg a bizottsági tagságra vonatkozó törvény által előírtfeltételeknek, a bizottság tagjai a médiaelmélet, -elemzés és -gyakorlat szakértői közül kerülnek kinevezésre, akik önállóan jelentkeztek.

Amennyiben nem érkezik jelentkezés bizottsági tagságra, vagy a javasolt személyek nem tesznek eleget a törvényben előírt feltételeknek, a szerv a lehető legrövidebb időn belül új nyilvános felhívást tesz közzé a bizottsági munkában való részvételre vonatkozó rész tekintetében.

Abban az esetben, ha a kinevezett bizottsági tag a bizottság munkája során alapos indokból nem tud tovább részt venni annak tevékenységében, vagy esetében érdek-összeütközés fennállása kerül megállapításra, a bizottságot feloszlatják, és a jelentkezők közül új bizottságot neveznek ki.

22. szakasz

A pályázatot kiíró szerv haladéktalanul közzéteszi a honlapján valamint az egységes információ rendszer webportálján az összes bizottsági tagságra jelentkező nevét és életrajzát és a bizottsági tagok kinevezésére vonatkozó döntést a személyes adatok védelmét szabályozó előírásokkal összhangban.

A bizottsági tagok kinevezésére vonatkozó döntés határozat formájában kerül meghozatalra.

A pályázatot kiíró szerv a bizottság tagjaival szerződést köt, amelyben rögzítik a bizottsági tagok jogait és kötelezettségeit, beleértve a munkavégzésért járó térítmény mértékét is.”

A bizottsági tagságra vonatkozó jelentkezések szabályszerűen és határidőn belül érkeztek be.

Csak egy újságírói illetve média egyesület tett javaslatot jelöltre, míg kilenc jelölt önállóan jelentkezett. Ezért, a tömegtájékoztatás területén fennálló közérdek megvalósítására irányuló projektumok társfinanszírozásáról szóló szabályzat 21. szakaszának 1. bekezdése alapján, két bizottsági tag a médiaelmélet, -elemzés és -gyakorlat szakértői közül kerül kinevezésre.

A fentiek alapján, a benyújtott javaslatok és a jelentkezők rangsora alapján az alábbi személyek kerülnek kinevezésre a bizottság tagjaiként:

**Iršević Sandra -** kinevezve aSzerbiai Újságírók Egyesületének javaslata alapján (egyetlen újságírói és média egyesület által javasolt személy)

Az önéletrajz, a bizottsági tagságra jelentkezéshez benyújtott űrlap (3. számú űrlap) és az egységes információs rendszeren keresztül benyújtott dokumentáció alapján a bizottság tagja 93 pontot ért el;

**Sančanin Branislav -** önállóan jelentkezett

Az önéletrajz, a bizottsági tagságra jelentkezéshez benyújtott űrlap (3. számú űrlap) és az egységes információs rendszeren keresztül benyújtott dokumentáció alapján a bizottság tagja 100 pontot ért el és

**Grulović Branimir -** önállóan jelentkezett

Az önéletrajz, a bizottsági tagságra jelentkezéshez benyújtott űrlap (3. számú űrlap) és az egységes információs rendszeren keresztül benyújtott dokumentáció alapján a bizottság tagja 98 pontot ért el.

A fentiek alapján rendelkező rész szerinti döntés született.

**JOGORVOSLATI UTASÍTÁS**: Jelen határozat végleges a közigazgatási eljárásban. Jelen határozat ellen közigazgatási per indítható a Belgrádi Közigazgatási Bíróságon, a Nemanjina utca 9-es szám alatt. A keresetet közvetlenül vagy postai úton lehet benyújtani a Belgrádi Közigazgatási Bíróságnak jelen határozat kézbesítésétől számított 30 napon belül. A keresetet két példányban kell benyújtani, az eredeti vagy másolati példányban mellékelt megtámadott határozattal együtt. Az igazgatási per megindításához fizetendő illeték összege 390,00 dinár, amelyet a 840-29762845-93 számú számlára kell befizetni, a köztársasági bírósági illeték – Közigazgatási Bíróság javára.

Kézbesíteni:

- a kinevezett személyeknek,

- Zenta község Községi Közigazgatási Hivatala Költségvetési és pénzügyi osztályának és

- az irattárnak.

Zenta község polgármestere

Burány Hajnalka